             R O M Â N I A

JUDEŢUL BISTRIŢA-NĂSĂUD

     MUNICIPIUL BISTRIŢA

        CONSILIUL LOCAL

H O T Ă R Â R E

privind aprobarea închirierii prin licitaţie publică a unor săli de clasă, proprietatea municipiului Bistrița, situate în incinta Colegiului Național “Andrei Mureșanu” Bistrița, în vederea desfășurării procesului de învățământ, pentru anul școlar 2022-2023
Consiliul local al municipiului Bistriţa întrunit în şedinţa ordinară, în data de 28.07.2022;

având în vedere:
urgența determinată de faptul că trebuie organizate licitații publice în vederea închirierii unui număr de 11 săli de clasă în imobilul din incinta Colegiului Național “Andrei Mureșanu” Bistrița pentru anul școlar 2022-2023, 
Adresa nr.2391/11.07.2022 a Colegiului Național “Andrei Mureșanu” înregistrată la Primăria municipiului Bistrița cu nr. 69141/11.07.2022;

Referatul de aprobare nr. 72483/20.07.2022 al Primarului municipiului Bistriţa;

Raportul comun nr.72486/20.07.2022 al Serviciului public municipal Direcţia Patrimoniu, Direcţiei Administraţie Publică, Juridic; 
Avizul favorabil nr. 175/27.07.2022 al Comisiilor de specialitate reunite ale Consiliului local al municipiului Bistrița;
prevederile Hotărârii Consiliului local al municipiului Bistrița nr.131/21.10.2015 privind stabilirea unor măsuri pentru închirierea spațiilor/terenurilor situate în incinta unităților de învățământ preuniversitar din municipiul Bistrița, cu modificările și completările ulterioare;
prevederile Hotărârii Consiliului local al municipiului Bistrița nr.23/13.02.2020 privind aprobarea documentațiilor de atribuire prin licitație publică a contractelor pentru concesionarea, închirierea și vânzarea bunurilor proprietate publică sau privată a municipiului Bistrița;
prevederile Hotărârii Consiliului local al municipiului Bistriţa nr.6/27.01.2022 privind aprobarea reţelei şcolare a unităţilor de învăţământ preuniversitar de stat şi particular din municipiul Bistriţa pentru anul şcolar 2022-2023;

prevederile Hotărârii Guvernului României nr.527/2010 pentru modificarea anexei nr.2 la Hotărârea Guvernului nr.905/2002 privind atestarea domeniului public al judeţului Bistriţa – Năsăud, precum şi al municipiului, oraşelor şi comunelor din judeţul Bistriţa–Năsăud, CAP.V. “Terenurile şi clădirile în care îşi desfăşoară activitatea Consiliul local şi Primăria precum şi instituţiile publice de interes local” - Subcap. E “Bunuri imobile în care îşi desfăşoară activitatea unităţilor şcolare preuniversitare, poziţia nr.1”; 

prevederile art.20 alin.1 și art.112 alin.1 și alin.2 din Legea nr.1/2011 – Legea Educaţiei Naţionale, cu modificările și completările ulterioare;

în conformitate cu:
prevederile art.858 şi următoarele, precum şi art.1777 şi următoarele din Codul civil;
în temeiul prevederilor art.87 alin.5, art.108 lit.c, art.129 alin.2 lit.c, alin.6 lit.a, art.139 alin.3 lit.g, art.286 alin.4, art.297 alin.1 lit.c, art.332 și următoarele din Ordonanța de urgență a Guvernului României nr.57/2019 privind Codul Administrativ, cu modificările și completările ulterioare;
H O T Ă R Ă Ş T E:
ART.1.(1) – Se aprobă închirierea prin licitaţie publică a unui număr de 6 săli de clasă situate în imobilul din incinta Colegiului Național “Andrei Mureșanu” Bistrița, Bulevardul Republicii nr.26, în vederea desfășurării procesului de învățământ, pentru anul școlar 2022-2023. 
           (2) – Se aprobă închirierea prin licitaţie publică a unui număr de 5 săli de clasă situate în imobilul din incinta Colegiului Național “Andrei Mureșanu”, Bistrița, Bulevardul Republicii nr.10, pentru anul școlar 2022-2023. 

ART.2. – Procedura privind organizarea licitațiilor publice și documentațiile de atribuire a contractelor de închiriere se vor realiza în conformitate cu prevederile Anexei nr.2 la Hotărârea Consiliului local al municipiului Bistrița nr.23/13.02.2020, prin grija Comisiei numită în acest scop.
ART.3.(1) – Se aprobă chiria lunară de pornire la licitaţie în sumă de 10 lei/mp.

  (2) – Chiria obținută în urma licitației publice se va achita în avans până în ultima zi a lunii în curs, pentru luna următoare și se face venit la bugetul de venituri și cheltuieli al Direcției Patrimoniu și al Colegiului Național “Andrei Mureșanu”, în proporție de 50% fiecare.
  (3) – Chiria lunară se indexează anual cu indicele de actualizare la inflaţie.

ART.4.(1) – Se aprobă închirierea pentru anul școlar 2022-2023, începând cu data semnării contractului de închiriere, cu câștigătorii licitațiilor, cu posibilitate de prelungire cu acordul părților, prin hotărâre a Consiliului local, la solicitarea locatarului și cu acordul Consiliului de Administrație al instituțiilor de învățământ, cu condiția respectării tuturor obligațiilor prevăzute în sarcina locatarului. 
             (2) – Contractele de închiriere se încheie pe perioadă de câte un an, cu posibilitatea de prelungire la solicitarea locatorului și cu acordul Consiliilor de Administrație ale instituțiilor de învățământ, cu condiția respectării prevederilor contractuale.   
             (3) – La expirarea perioadei de închiriere sau încetarea contractelor de închiriere înainte de termen din orice alte motive, locatarii se obligă să predea bunurile închiriate libere de sarcini.
ART.5.(1) – Criteriul de atribuire al contractelor de închiriere este cel mai mare nivel al chiriei/mp/lună oferit.
            (2) – Se aprobă garanția de participare la licitație la suma de 6.667 lei pentru 6 săli de clasă situate în imobilul din incinta Colegiului Național “Andrei Mureșanu” Bistrița, Bulevardul Republicii nr.26, reprezentând contravaloarea a două chirii lunare, raportat la suprafața propusă, prețul de pornire la licitație și contravaloarea documentației de atribuire în cuantum de 100 lei, dacă este cazul.

           (3) – Se aprobă garanția de participare la licitație la suma de 3.571 lei pentru 5 săli de clasă situate în imobilul din incinta Colegiului Național “Andrei Mureșanu” Bistrița, Bulevardul Republicii nr.10, reprezentând contravaloarea a două chirii lunare, raportat la suprafața propusă, prețul de pornire la licitație și contravaloarea documentației de atribuire în cuantum de 100 lei, dacă este cazul.

ART.6.(1) – Locatarul are obligația să achite chiria rezultată în urma licitației, precum și contravaloarea utilităților determinate împreună cu conducerea unităților de învățământ.

                      (2) – Locatarii au obligația de a respecta orarul comunicat de către conducerea instituției de învățământ, astfel încât să nu afecteze în vreun fel activitatea didactică şi şcolară a colegiului.

ART.7. – Se împuterniceşte Primarul municipiului Bistriţa să semneze contractele de închiriere.
ART.8. – Primarul municipiului Bistriţa, prin Serviciul public municipal “Direcţia Patrimoniu” și Direcția Administrație Publică, Juridic, va aduce la îndeplinire prezenta hotărâre.
ART.9. – Prezenta hotărâre a fost adoptată de Consiliul local al municipiului Bistriţa în şedinţa ordinară, cu respectarea prevederilor art.139 alin.3 lit.g din Ordonanța de Urgență a Guvernului României nr.57/2019, cu modificările şi completările ulterioare, respectiv cu un număr de 18 voturi “pentru”.

ART.10. – Secretarul general, prin Compartimentul pregătire documente contencios va comunica prezenta hotărâre:  

· Serviciului public municipal ”Direcţia Patrimoniu”;

· Direcției Administrație Publică, Juridic;
- Colegiului Național “Andrei Mureșanu” Bistrița, Bistrița, Bulevardul Republicii nr.26;

· Primarului municipiului Bistriţa;

· Instituţiei Prefectului - judeţul Bistriţa-Năsăud.

            PREŞEDINTE DE SEDINȚĂ                       CONTRASEMNEAZĂ 

                                                                         PENTRU SECRETAR GENERAL,









DIRECTOR EXECUTIV

             BRICI TIBERIUS-DANIEL                      CINCEA DUMITRU MATEI
Bistriţa, la 28 IULIE 2022

